“Raqamli Oʻzbekiston – 2030” strategiyasi: konsepsiyasi va amalga oshirish bosqichlari. Milliy strategiyani amalga oshirish bosqichlari va istiqbollari

|
“Raqamli Oʻzbekiston – 2030” strategiyasi: konsepsiyasi va amalga oshirish bosqichlari. Milliy strategiyani amalga oshirish bosqichlari va istiqbollari
|
bet | 7/48 | Sana | 13.05.2024 | Hajmi | 0,53 Mb. | | #230247 |
Bog'liq Документ Microsoft Word (2)4. “Raqamli Oʻzbekiston – 2030” strategiyasi: konsepsiyasi va amalga oshirish bosqichlari. Milliy strategiyani amalga oshirish bosqichlari va istiqbollari.
“Raqamli Oʻzbekiston — 2030” strategiyasi iqtisodiyot tarmoqlari, ijtimoiy soha va davlat boshqaruvi tizimining jadal raqamli rivojlanishini ta’minlash, shu jumladan elektron davlat xizmatlarini koʻrsatish mexanizmlarini yanada takomillashtirish maqsadida ishlab chiqilgan.
Strategiya Oʻzbekiston Respublikasining raqamli iqtisodiyot va elektron hukumatni rivojlantirishning strategik maqsadlari, ustuvor yoʻnalishlari hamda oʻrta va uzoq muddatli istiqbolli vazifalarini belgilaydi, shuningdek, BMTning Barqaror rivojlanish maqsadlari va Elektron hukumatni rivojlantirish reytingida belgilangan ustuvor vazifalardan kelib chiqib, raqamli texnologiyalarni yanada keng joriy etish uchun asos boʻlib xizmat qiladi.
Raqamli infratuzilmani rivojlantirish maqsadida quyidagi tadbirlar amalga oshiriladi:
- optik tolali aloqa liniyalari, xalqaro kommutatsiya markazlarini modernizatsiya qilish va rivojlantirish orqali mintaqaviy va xalqaro telekommunikatsiya tarmoqlarining, Oʻzbekiston Respublikasining chegaradosh Markaziy Osiyo davlatlari bilan tranzit aloqalarining oʻtkazuvchanlik qobiliyatini kengaytirib borish;
- taqdim etilayotgan xizmatlar hajmini oshirish, rezervlash, tizimlarning ishonchliligini ta’minlash, shuningdek, aholi punktlari va ijtimoiy obyektlarni keng polosali xizmatlardan foydalanish imkoniyati bilan ta’minlash uchun ma’lumotlar uzatish tarmogʻini kengaytirish;
- mobil va yoʻldosh aloqa operatorlarining investitsion faolligini ragʻbatlantirishning qoʻshimcha mexanizmlarini yaratish;
- mobil aloqa tarmogʻini 4G va 5G texnologiyasi boʻyicha rivojlantirish, Toshkent shahri, Qoraqalpogʻiston Respublikasi va barcha viloyatlar markazlarini beshinchi avlod aloqa tarmogʻi bilan bosqichma-bosqich qamrab olish;
- barcha aholi punktlari va ijtimoiy obyektlarni optik va mobil keng polosali xizmatlardan foydalanish tarmoqlari bilan qamrab olish;
- avtomagistral va temir yoʻllari, turistik obyektlarni mobil aloqa tarmoqlari bilan qoplashni ta’minlash;
- Internet jahon axborot tarmogʻiga ulanish tariflarini takomillashtirish va optimallashtirish;
- geografik joylashuvidan qat’iy nazar, fuqarolarning oʻsib borayotgan axborotga ehtiyojlarini qanoatlantirish uchun keng polosali simsiz va mobil texnologiyalarni yanada rivojlantirish;
- iste’molchilarga televizion signalni uzatish, yer usti televizion eshittirish, kabel televideniyesi, IP-televideniye, ma’lumotlar uzatish tarmoqlari, mobil aloqa, Internet texnologiyalaridan foydalangan holda teleradioeshittirish, televizion va radio xizmatlarining barcha turlarini toʻliq qamrab olgan holda raqamli eshittirishni takomillashtirish;
- “bulutli” hisoblashlar asosida ma’lumotlarni saqlash va qayta ishlash markazlarini rivojlantirish, foydalanuvchi talablariga muvofiq, Oʻzbekiston Respublikasining axborot resurslariga doimiy ulanishni ta’minlash;
- bozorning erkin rivojlanishi imkoniyatini saqlab, telekommunikatsiya sohasini rivojlantirish uchun sharoitlarni yaxshilash, biznes yuritish va telekommunikatsiya infratuzilmasini rivojlantirish uchun ma’muriy toʻsiqlarni kamaytirish;
- elektron hukumat doirasida elektron davlat xizmatlaridan foydalanish uchun barcha davlat organlari, ularning tarkibiy va hududiy boʻlinmalarini idoralararo ma’lumotlar uzatish tarmogʻiga ulagan holda ushbu tarmoqni rivojlantirish;
- mamlakatimiz hududida davlat organlari, jismoniy va yuridik shaxslar uchun axborotni saqlash, qayta ishlash, himoya qilish va elektron davlat xizmatlarining foydalanuvchanligini ta’minlash mexanizmlarini takomillashtirish;
- davlat organlari faoliyatini raqamlashtirish va elektron davlat xizmatlarini koʻrsatish doirasida “xizmat sifatida dasturiy ta’minot”, “xizmat sifatida platforma”, “xizmat sifatida infratuzilma” texnologiyalarini keng joriy etish;
- shahar infratuzilmasini boshqarishda raqamli texnologiyalarni joriy etish orqali transport logistikasi, shahar infratuzilmasi, shahar muhitining sifati, shahar rivojlanishini boshqarish samaradorligi, jamoat, biznes va yashash joylari bilan bogʻliq muammolarni hal qilish uchun “aqlli” va “xavfsiz” shahar loyihalarini izchil amalga oshirish;
- keng polosali ulanishni rivojlantirishning texnologik asosi iste’molchilarga asosiy va qoʻshimcha xizmatlarni, shu jumladan texnologik jarayonlarni avtomatlashtirish xizmatlarini, aholining hayotini qoʻllab-quvvatlashda aqlli tizimlarni joriy etishning bir qismi sifatida individual infratuzilma loyihalarini amalga oshirishga bosqichma-bosqich kirishni ta’minlash uchun yagona infratuzilma yordamida multiservis tarmoqlarini rivojlantirish;
- mavjud aloqa (simsiz va optik), simli va simsiz aloqa texnologiyalari va tizimlari, shuningdek, yangi geografik axborot va navigatsiya tizimlarining samaradorligini oshirish yoʻllarini oʻz ichiga olgan aloqa va navigatsiya texnologiyalarini rivojlantirish;
- aloqa operatorlari oʻrtasida raqobatni rivojlantirish uchun zarur shart-sharoitlarni yaratish.
|
|
Bosh sahifa
Aloqalar
Bosh sahifa
“Raqamli Oʻzbekiston – 2030” strategiyasi: konsepsiyasi va amalga oshirish bosqichlari. Milliy strategiyani amalga oshirish bosqichlari va istiqbollari
|